|  |
| --- |
| **Haveforeningen KANA**  **Holger Larsens Plads 1 – 3400 Hillerød** |

**FORHOLDSREGLER I F.M. CORONA-VIRUS**



**Kolonihaveforbundet har efter kontakt med Sundhedsstyrelsen udsendt en mail med spørgsmål og svar ang. Corona-virus til alle kolonihaveforeninger.**

**Som konsekvens heraf, har bestyrelsen besluttet flg.:**

* Det udendørs fællestoilet **lukkes** indtil videre, da bestyrelsen ikke kan tilsikre de nødvendige værnemidler (håndsprit) og vi ikke kan garantere at der bliver gjort rent efter hvert toiletbesøg, som anbefalet.
* Ved tømning af campingtoiletter bag fælleshuset, skal handsker anvendes.
* Er man syg eller kan man ikke følge de af Sundhedsstyrelsen udgivne retningslinjer, anbefaler bestyrelsen, at man ikke benytter sin kolonihave før situationen atter er normal.
* Havevandringsudvalget er indtil videre suspenderet, og vil evt. først indkaldes, når situationen tillader det. Bestyrelsen vil dog stadig holde et vågent øje med haveforeningens tilstand.
* Bestyrelsen virker stadig og fortsætter sit arbejde indtil det atter er forsvarligt og tilladt at mødes mere end 10 personer.
* Vurdering af huse med henblik på salg er ligeledes udsat.
* Medlemmer, der har reserveret fælleshuset i nærmeste fremtid, skal kontakte kassereren for at finde en ny dato eller aflyse reservationen. Foreningen må ikke facilitere at mere end 10 personer forsamles, da vi ellers kan idømmes bøde.
* Fællesarbejde bliver fortsat planlagt til at skulle gennemføres i løbet af sæsonen. I f.m. fællesarbejde mødes vi ikke mere end 10 ad gangen, og instruktioner om differentieret mødetid vil blive givet ved udsendelse af tørnlisten.
* Vores lotteri om søndagen er ligeledes indstillet indtil videre.
* Hold afstand til hinanden – også når I taler over hækken.
* Link til kolonihaveforbundets anbefalinger: <http://kolonihave.applikator.dk/kolonihaveforbundet/nyheder/spoergsmaal-og-svar-angaaende-corona-og-kolonihaver/?fbclid=IwAR1EuLtZPbjgGWr53NVmrWyvor7-vq4orGXwEB2jS4QVqr7OT57SW97EZyo>

Pas på hinanden

# bestyrelsen